който се счита за биологичен всеки въпросен земеделски парцел, както и общата площ на земеделските парцели, които се ползват от признаването със задна дата на даден период.
 ГЛАВА II
 СЕЛСКОСТОПАНСКИ ЖИВОТНИ
 РАЗДЕЛ 1
 ЕДЪР РОГАТ ДОБИТЪК, ОВЦЕ, КОЗИ И ЕДНОКОПИТНИ ЖИВОТНИ
 Член 2
 Минимален период за хранене с майчино мляко
 Mинималният период, който трябва да се спазва за хранене на бозаещите животни, за предпочитане с майчино мляко, посочен в точка 1.4.1, буква ж) от част II на приложение II към Регламент (ЕС) 2018/848, е:
 а)
 90 дни след раждането — за едър рогат добитък и еднокопитни животни;
 б)
 45 дни след раждането — за овце и кози.
 Член 3
 Гъстота на животните и минимална повърхност на закритите и откритите площи
 Гъстотата на животните и минималната повърхност на закритите и откритите площи за едър рогат добитък, овце, кози и еднокопитни животни са определени в част I на приложение I.
 Член 4
 Характеристики на минималната повърхност на закритата площ и свързани с нея технически изисквания
 Най-малко половината от минималната повърхност на закритата площ, определена в част I на приложение I за едър рогат добитък, овце, кози и еднокопитни животни, се състои от здрава и плътна конструкция, т.е. не се състои от летви или решетки.
 РАЗДЕЛ 2
 ЖИВОТНИ ОТ СЕМЕЙСТВО ЕЛЕНОВИ
 Член 5
 Минимален период за хранене с майчино мляко
 Mинималният период, който трябва да се спазва за хранене на бозаещите животни от семейство еленови, за предпочитане с майчино мляко, посочен в точка 1.4.1, буква ж) от част II на приложение II към Регламент (ЕС) 2018/848, е 90 дни след раждането.
 Член 6
 Гъстота на животните и минимална повърхност на откритите площи
 Гъстотата на животните и минималната повърхност на откритите площи за животните от семейство еленови са определени в част II на приложение I.
 Член 7
 Характеристики на загражденията на открито или кошарите и свързани с тях технически изисквания
 1. Животните от семейство еленови се отглеждат в заграждения на открито или кошари, като те имат достъп до пасища всеки път, когато условията позволяват това.
 2. Външните заграждения или кошарите се конструират така, че различните видове животни от семейство еленови да могат да бъдат разделяни, ако е необходимо.
 3. Всяко заграждение на открито или всяка кошара могат да бъдат обособени на две зони или да се намират непосредствено до друго заграждение на открито или кошара, така че последователно да могат да се извършват операциите по поддръжка във всяка зона или във всяко заграждение на открито или кошара.
 Член 8
 Изисквания по отношение на растителността и характеристики на защитните съоръжения и откритите пространства
 1. За животните от семейство еленови се осигуряват средства за визуална защита и за защита от атмосферните въздействия, за предпочитане под формата на естествени заслони, като например включване на групи дървета и храсти, части от гори или горска периферия в загражденията на открито или в кошарите; ако това не е възможно в достатъчна степен през цялата година, се осигуряват покрити с покрив изкуствени заслони.
 2. Загражденията на открито или кошарите за животни от семейство еленови са оборудвани със съоръжения или са покрити